इसके कोई दो राय नहीं कि अहमद पटेल 1985 में राजीव गांधी के बाद के सभी कांग्रेस नेताओं के करीबी रहे हैं। तब उन्हें युवा प्रधानमंत्री का संसदीय सचिव नियुक्त किया गया था। लेकिन 1991 में राजीव गांधी के निधन के बाद अहमद पटेल पार्टी में बड़े नेता बनकर उबरे, जिसे कोई चुनौती नहीं दे पाया। राजीव गांधी के राजनीतिक उत्तराधिकारी पीवी नरसिम्हा राव ने अहमद पटेल को अपने और 10 जनपथ के बीच एक सेतु की तरह इस्तेमाल करने का प्रयास किया, लेकिन इस दौरान अहमद पटेल सोनिया गांधी के भरोसेमंद शख्‍स बन गए।